मौसम ने बदला मिजाज: केदारनाथ में 14 फीट बर्फ की चादर बिछी, दिल्ली में हुई बारिश - Heavy snow fall in kedarnath and rain in delhi - AajTak
मौसम ने बदला मिजाज: केदारनाथ में 14 फीट बर्फ की चादर बिछी, दिल्ली में हुई बारिश
मौसम ने एक बार फिर मिजाज बदल लिया है. शनिवार से हो रही लगातार बर्फबारी के केदारनाथ में 14 फीट बर्फ की मोटी चादर बिछ गई. जम्मू कश्मीर हाइवे भारी बरसात के बाद लैंडस्लाइड की वजह से बंद हो गया तो दिल्ली समेत मैदानी इलाकों में रविवार को बरसात होने से एक बार फिर ठंड बढ़ गई.
केदारनाथ में शनिवार से बर्फबारी हो रही है
कमल नयन सिलोड़ी [Edited by: रोहित गुप्ता]
नई दिल्ली, केदारनाथ, 15 मार्च 2015, अपडेटेड 16:09 IST
मौसम ने एक बार फिर मिजाज बदल लिया है. शनिवार से हो रही लगातार बर्फबारी के कारण केदारनाथ में 14 फीट बर्फ की मोटी चादर बिछ गई है. जबकि जम्मू-कश्मीर हाईवे भारी बरसात के बाद लैंडस्लाइड की वजह से बंद हो गया. दिल्ली समेत मैदानी इलाकों में रविवार को बरसात होने से एक बार फिर ठंड बढ़ गई है.
केदारनाथ में शनिवार से इतनी बर्फबारी हुई कि आपदा पुनर्निर्माण के कामों में जुटे 250 मजूदरों और नेहरू पर्वतारोहण संस्थान के लोगों का काम ठप्प हो गया. बर्फ में यहां कई मकान भी दब गए हैं. केदारनाथ में मंदिर समिति की छत बर्फबारी के चलते ढह गई है. केदारनाथ में अब तक 14 फिट बर्फ गिर चुकी है, जबकि बद्रीनाथ में भी फिलहाल 10 फीट बर्फ होने की खबर है. बेंकुली से बद्रीनाथ तक के रास्ते पर भारी बर्फ है, जिसे हटाने का काम अभी शुरू नहीं किया गया है. मंदिर के कपाट खुलने में सिर्फ एक महीने का समय रह गया है. औली में भी जमकर बर्फबारी हो रही है. मार्च के महीने में उत्तराखंड में कई दशकों बाद ऐसी बर्फबारी देखी गई है.
दिल्ली में गिरा पारा
दिल्ली और आसपास के इलाकों में रविवार को रुक-रुककर बारिश हो रही है, जिससे तापमान में कई डिग्री की गिरावट हुई है. हालांकि छुट्टी का दिन होने के चलते बारिश की वजह से ट्रैफिक जाम नहीं देखा गया.
एक तरफ से खुला जम्मू कश्मीर हाइवे
भारी बारिश से जम्मू-कश्मीर में लैंडस्लाइड हुआ था, जिससे नेशनल हाईवे बंद हो गया था. रविवार को इसे एक तरफ से खोल दिया गया. पुलिस कंट्रोल रूम के एक अधि‍कारी ने बताया कि रविवार को दोपहर बाद हाइवे को गाड़ि‍यों के लिए एक तरफ से खोल दिया गया. बड़ी चट्टानें गिरने से हाईवे बंद हो गया था. हाईवे पर अब भी काफी गाडि़यां इन चट्टानों की वजह से फंसी हुई हैं.
हिमाचल में भारी बर्फबारी और बरसात